फोर ब्रदर्स र फर्साटिकर टिम विजयी
नवलपरासीको फोर ब्रदर्स फुटबल क्लब र रुपन्देहीको फर्साटिकर फुटबल क्लब लिस्नु कप फुटबल प्रतियोगिता अन्तर्गत आइतबार भएको खेलमा विजयी भएका छन् ।
भैरहवा — नवलपरासीको फोर ब्रदर्स फुटबल क्लब र रुपन्देहीको फर्साटिकर फुटबल क्लब लिस्नु कप फुटबल प्रतियोगिता अन्तर्गत आइतबार भएको खेलमा विजयी भएका छन् ।रुपन्देहीको तिलोत्तमा नगरपालिका–१५ कोटिहवास्थित पशुपति उच्च माविको खेलमैदानमा सञ्चालित उक्त प्रतियोगितामा फोर ब्रदर्सले रुपन्देही कञ्जलापुरको झरना स्पोर्ट्सलाई ७–१ गोलले पराजित गर्‍यो ।फोर ब्रदर्सका खेलाडी कृपा चौधरीले चार गोल गरे । अन्य खेलाडी रनजी चौधरी, आशिस महतो र आवेश शाहीले एक/एक गोल गरेका थिए । झरनाका दिपु थापाले एक गोल गरेका थिए । त्यसैगरी आइतबार भएको अर्को खेलमा फर्साटिकर फुटबल क्लबले बुटवल देवीनगरको आहाना फुटबल क्लबलाई ४–१ गोलले पराजित गरेको छ ।वर्षाका कारण शनिबार स्थागित भएको उद्घाटन खेल आइतबार सञ्चालन गरिएको थियो । फर्साटिकरका संजु सेनले २ गोल र कृष्ण राना र राम न्यौपानेले एक/एक गोल गरेका थिए । आहानाका आसमान थापाले पनि एक गोल गरेका थिए ।सोमबार गोर्खा ब्वाइज फुटबल क्लब रुपन्देही र सनराइजिङ फुटबल क्लब नवलपरासीबीच प्रतिस्पर्धा हुने आयोजक लिस्नु युवा क्लबले जनाएको छ । 